་ལས་མཛུབ་མོ་དང་སྲིན་ལག་པདྨ་འདྲ་བར་བྱས་པ་སྦྱོང་རྒྱལ་གྱི་ཕྱག་རྒྱ་དཔྲལ་བར་བཞག་ལ། ཨོཾ་བུདྡྷ་ཨ་བྷི་ཥཱིཉྩ་ཨོཾ། དེ་ཉིད་ལས་མཛུབ་མོ་དང་སྲིན་ལག་རིན་པོ་ཆེ་འདྲ་བར་བྱས་པ་དབང་བསྐུར་བའི་ཕྱག་རྒྱ་རྣ་བ་གཡས་པའི་སྟེང་དུ་བཞག་ལ། ཨོཾ་རཏྣ་ཨ་བྷི་ཥཱིཉྩ་ཏྲཾ། མཐེ་བོང་དང་མཐེ་ཆུང་སོ་སོར་མཉམ་ལ། ལྷག་མ་ཐམས་ཅད་བརྐྱངས་པ་སྡིག་པ་སྲེག་པའི་ཕྱག་རྒྱ་ལྟག་པར་བཞག་ལ། ཨོཾ་པདྨ་ཨ་བྷི་ཥཱིཉྩ་ཧྲཱིཿ དེ་ཉིད་གཡོན་དུ་བསྒྱུར་བ་ལས་ཐམས་ཅད་པའི་ཕྱག་རྒྱ་རྣ་ལྟག་གཡོན་དུ་བཞག་ལ། ཨོཾ་ཀརྨ་ཨ་བྷི་ཥཱིཉྩ་ཨཱཿཞེས་བརྗོད་ཅིང་གནས་དེ་རྣམས་སུ་མི་བསྐྱོད་པ། རྣམ་པར་སྣང་མཛད། རིན་ཆེན་འབྱུང་ལྡན། འོད་དཔག་མེད། དོན་ཡོད་གྲུབ་པ་རྣམས་ཀྱིས་དབུ་བརྒྱན་པར་བསམ་མོ། །དེ་ལྟར་བདག་རྡོ་རྗེ་སེམས་དཔར་གྱུར་པའི་སྨིན་མཚམས་སུ་འོད་ཟེར་དཔག་ཏུ་མེད་པ་སྤྲོས་པས། སྤྱིར་སེམས་ཅན་ཐམས་ཅད་དང་། བྱེ་བྲག་ཏུ་ངན་སོང་གསུམ་ལ་ཕོག་པས་འགྲོ་བ་དེ་དག་གི་སྡིག་པ་དང་། སྡུག་བསྔལ་ཐམས་ཅད་ཞི་བར་བསམ་ལ། ཚངས་པ་ཆེན་པོའི་པདྨའི་གདན་ལ་བཞུགས་ཏེ། ངན་སོང་གི་རྒྱུད་ཐམས་ཅད་ཡོངས་སུ་སྦྱོང་བ་ཞེས་བྱ་བའི་ཏིང་ངེ་འཛིན་ལ་སྙོམས་པར་ཞུགས་ནས། ངན་སོང་གི་རྒྱུད་ཐམས་ཅད་ལས་རྣམ་པར་གྲོལ་བ་ཞེས་བྱ་བའི་བྱང་ཆུབ་སེམས་དཔའ་སེམས་དཔའ་ཆེན་པོའི་ཏིང་ངེ་འཛིན་གྱི་འོད་ཟེར་འཕྲོ་པ་དང་། སྡུད་པ་མང་པོའི་ཕྲེང་བ་ཉིད་ཀྱི་དཔྲལ་བའི་མཛོད་སྤུ་ནས་ཕྱུང་ནས། དེས་སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་འདི་དག་ཐམས་ཅད་ཀུན་ཏུ་སྣང་བར་བྱས་སོ། །ཀུན་ཏུ་སྣང་བར་བྱས་པས་སེམས་ཅན་ཐམས་ཅད་ཀྱི་སེམས་ཉོན་མོངས་པའི་འཆིང་བ་ལས་གྲོལ་ཏེ། བདེ་བ་སོ་སོར་ཐོབ་ནས་དགའ་བའི་ཚལ་ཐམས་ཅད་ཀུན་ཏུ་སྣང་བར་བྱས་ཏེ། མཆོད་པའི་སྤྲིན་སྣ་ཚོགས་ཀྱི་མངོན་པར་མཆོད་དེ། ལན་བརྒྱ་ཕྲག་སྟོང་དུ་བསྐོར་བ་བྱས་ནས། མགོ་བོས་ལན་བརྒྱ་སྟོང་ཕྲག་དུ་མར་ཕྱག་འཚལ་ཏེ་བཅོམ་ལྡན་འདས་ཀྱི་སྤྱན་སྔར་ནོར་བུ་དྲི་མ་མེད་པའི་སྟེང་དུ་འཁོད་དེ་འདི་སྐད་ཅེས་གསོལ། ཨེ་མ་ཧོ་སངས་རྒྱས་ཨེ་སངས་རྒྱས། །ཨེ་མ་སངས་རྒྱས་མཛད་པ་ལེགས། །གང་ཕྱིར་ངན་སོང་བདག་ཅག་སྦྱངས། །བྱང་ཆུབ་སྤྱོད་པ་ཉིད་ལ་བཀོད། །ཅེས་ཆེད་དུ་བརྗོད་ནས། སྡུག་བསྔལ་དང་བྲལ་བའི་འགྲོ་བ་དེ་རྣམས་ཀྱིས་བདག་ལ་མཆོད་པར་བསམ་ལ། ཡིད་སྤྲུལ་གྱི་མཆོད་པ་རྣམས། ཨོཾ་སརྦ་ཏ་ཐཱ་ག་ཨརྒྷཾ་པྲ་ཏཱིཙྪ་པུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ། ཞེས་སོགས་ཀྱི་མཆོད་ཡོན་སྔོན་དུ་འགྲོ་བའི་ཉེར་སྤྱོད། ཤཔྟ་དང་བཅས་པས་མཆོད། རྡོ་རྗེ་ཐལ་མོ་སྙིང་གར་བཞག་པ་གཡས་སུ་བསྐོར་ཞིང་། སྤྲོ་ན། སངས་རྒྱས་ཀུན་བས་སྔར་སངས་རྒྱས། །ཞེས་སོགས་མཚན་བརྒྱ། བསྡུ་ན། རྡོ་རྗེ་སེམས་དཔའ་སེམས་དཔའ་ཆེ། །རྡོ་རྗེ་དེ་བཞིན་གཤེགས་པ་ཀུན། །རྡོ་རྗེ་དང་པོ་ཀུན་ཏུ་བཟང་། །ཕྱག་འཚལ་རྡོ་རྗེ་སེམས་དཔའ་ལའོ། །ཞེས་པས་བསྟོད། དེ་ནས་གསུམ་པ་ནི། རང་གི་སྙིང་ཁར་ཟླ་བའི་དཀྱིལ་འཁོར་གྱི་སྟེང་དུ། ཨོཾ་ན་མོ་སོགས་རྩ་རིག་ཚར་གཅིག་བརྗོད་ལ། རྩ་རིག་དེ་ལས་འོད་ཟེར་འཕྲོས་པས་སྤྱིར་སེམས་ཅན་ཐམས་ཅད་ཀྱི་སྡུག་བསྔལ་ཞི་བར་བྱས། བྱེ་བྲག་ཏུ་ཡང་ངན་སོང་གསུམ་གྱི་སྡུག་བསྔལ་ཞི་བར་བྱས། ཁྱད་པར་དུ་ཡང་དམིགས་ཡུལ་ཚེ་ལས་འདས་པའི་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་པ་དང་སྒྲིབ་པ་ཐམས་ཅད་བྱང་ཞིང་དག་པར་བྱས། སླར་འདུས་སྙིང་གའི་ཆོས་ཀྱི་ཡི་གེ་དེ་ཉིད་ལ་ཐིམ་པར་གྱུར། ཞེས་བསམ་ཞིང་། ཨོཾ་ན་མོ་བྷ་ག་ཝ་ཏེ། སརྦ་དུརྒ་ཏི་པ་རི་ཤོ་དྷ་ནི་རཱ་ཛ་ཡ། ཏ་ཐཱ་ག་ཏཱ་ཡ། ཨརྷ་ཏེ། སམྱཀྶཾ་བུདྡྷ་ཡ། ཏདྱ་ཐཱ། ཨོཾ་ཤོ་དྷ་ནི་ཤོ་དྷ་ནི་སརྦ་པཱ་པཾ་བི་ཤོ་དྷ་ནི། ཤུདྡྷེ་བི་ཤུདྡྷེ། སརྦ་ཀརྨ་ཨ་ཝ་ར་ཎ་བི་ཤོ་དྷ་ནེ་སྭཱཧཱ། ཞེས་པའི་རྩ་རིག་གང་ཐོན་བཟླས་ཏེ་དྲི་བཟང་དང་རོ་རས་ལ་ཕུས་བཏབ། ཐུན་འཇོག་པ་དང་། སྙིང་གར་ཐལ་མོ་སྦྱར་ནས། མགོན་པོ་ཐུགས་རྗེ་ཆེན་པོ་དང་ལྡན་པས་བདག་དང་སེམས་ཅན་
་་་་་དམིགས་ཡུལ་གྱི་གཙོར་བྱས།
ཐམས་ཅད་ཀྱི་སྡིག་པ་དང་སྒྲིབ་པ་ཐམས་ཅད་བྱང་ཞིང་དག་པར་བྱིན་གྱིས་བརླབ་ཏུ་གསོལ། ཞེས་གསོལ་བ་བཏབ། ཡི་གེ་བརྒྱ་པ་ལན་གསུམ་བརྗོད་པས་བསྒོམ་བཟླས་ཀྱི་བྱིན་རླབས་བརྟན་པར་བསམས་ལ། སླར་ཡང་བདག་ཉིད་ལ་མཆོད་བསྟོད་བྱ་བའི་ཕྱིར། མཆོད་པ་རྣམས་བསངས་སྦྱངས་བྱིན་གྱིས་བརླབས་ནས།
་་་་་ངན་སོང་ལས་ཐར་པའི་འགྲོ་བ་རྣམས་ཀྱི།
ཐལ་མོ་སྦྱར་ལ། སྤྲོ་ན། འཇིག་རྟེན་ཁམས་འདི་དཔག་མེད་ན། །མཆོད་ཡོན་ཇི་སྙེད་ཡོད་པ་རྣམས། །སངས་རྒྱས་སྲས་དང་བཅས་ལ་འབུལ། །བཞེས་ནས་འགྲོ་བའི་དོན་ཀུན་མཛོད། །ཨོཾ་སརྦ་ཏ་ཐཱ་ག་ཏ་ཨཱརྒྷཾ་པྲ་ཏཱིཙྪ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ། དེ་བཞིན་དུ། ཚིགས་བཅད་དང་སྔགས་རྣམས་གོ་བརྗེས་ལ། མེ་ཏོག་དང་པུཥྤེ། བདུག་སྤོས་དང་དྷཱུ་པེ། སྣང་གསལ་དང་ཨཱ་ལོ་ཀེ དྲི་མཆོག་དང་གནྡྷེ། ཞལ་ཟས་དང་ནཻ་ཝིདྱ། རོལ་མོ་དང་ཤཔྟ་རྣམས་ཀྱིས་མཆོད་ལ་དྲིལ་བུ་དཀྲོལ་ཞིང་། ཨོཾ་བཛྲ་དྷརྨ་ར་ཎི་ཏ། སོགས་བརྗོད། དེ་ནས་རྡོ་རྗེ་དྲིལ་བུ་འཛིན་པས་ཕྱག་ཆེན་ལྔ་དང་བཅས་པ། སངས་རྒྱས་ཀུན་བས་སྔར་སངས་རྒྱས།
།
ནས།
ཐམས་ཅད་རྡོ་རྗེའི་བདག་ཉིད་གཙང་གི་བར་གོང་བཞིན་བརྗོད། མཆོད་བསྟོད་བསྡུས་པ་ལ་སྤྲོ་ན་སྔགས་མཆོད་ཙམ་དང་། གོང་བཞིན་ཤླཽ་ཀ་གཅིག་གིས་བསྟོད་དེ། བདག་བསྐྱེད་དོ། །རྣམ་རྒྱལ་བུམ་པ་དཀྱིལ་ཆོག་ལྟར་བསྒྲུབས་ལ། རོའི་
་་་་་ཡོལ་བ་བསལ་གཤིན་རྩིས་དང་མཐུན་པའི་ཕྱོགས་དཀར་བར་མགོ་བོ་བསྒུལ་
མདུན་དུ་སྦྱང་བའི་ཆས་རྣམས་བཤམས་ཏེ། གཏོར་མ་དེ་ཉིད་རོ་ལ་བསྐོར་ཞིང་། ཨོཾ་སརྦ་བིགྷྣཱན་ན་མཿསརྦ་ཏ་ཐཱ་ག་ཏེ་བྷྱོ་སོགས་ཀྱི་ཞི་བས་སྦྱངས། རྡོ་རྗེ་གསོར་ལ་སུམྦྷ་ནི་བརྗོད་ཅིང་ཏིང་ལོ་དང་ཆང་བུ་བསྐོར་བ་ལན་གསུམ་གྱིས་ཞི་དྲག་ཕྱེད་མས་སྦྱངས་ནས། དེང་འདིར་འཇིག་རྟེན་འདི་ནས་འཇིག་རྟེན་ཕ་རོལ་ཏུ་དམིགས་ཡུལ་ཚེ་ལས་འདས་པ་འདི་ཞེས་བྱ་བ་ལ་གསོན་གྱི་དུས་ན་ཚེ་གནས་པ་དང་། གཤིན་གྱི་དུས་ན་སྡིག་པ་སྦྱོང་བ་ལ་བར་དུ་གཅོད་པ་དང་། སླར་ཡང་གཤིན་པོ་དེ་ཉིད་ཀྱི་ཆ་བྱད་བཟུང་ནས་ཉེ་འབྲེལ་དང་། འཇིག་རྟེན་པ་གཞན་རྣམས་བསླུ་བར་བྱེད་པའི་གདོན་བགེགས་ཀྱི་རིགས་ཐམས་ཅད་གཏོར་མ་ལམ་བརྔན། ཏིང་ལོ་ལམ་སྒྲོན། ཆང་བུ་ལམ་བརྒྱགས་ཀྱི་ཚུལ་དུ་ཁྱེར་ལ་ས་ཡི་ཕྱོགས་འདིར་མ་གནས་པར་གཞན་དུ་སོང་ཞིག ཅེས་བརྗོད་ལ་དེ་དག་ཕྱིར་དོར་ཏེ་ཁྲོ་བོ་སྤྱན་འདྲེན་ནས་མཆོད་བསྟོད་ཀྱི་བར་བྱས་ལ། ལྷའི་ང་རྒྱལ་བརྟན་པོས་ཧཱུྃ་མཛད་ཀྱི་ཕྱག་རྒྱ་བྱས་ཏེ། ན་མོ་རྗེ་བཙུན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་། སངས་རྒྱས་ཀྱི་བཀའ་བདེན་པ་དང་། ཞེས་སོགས་ཀྱི་མཐར་ཚེ་ལས་འདས་པ་སོགས་གོང་ལྟར་བརྗོད་ལ། གདོན་བགེགས་ལོག་པར་འདྲེན་པ་ཐམས་ཅད་ལ་རྒྱུད་སྡེ་དང་མཐུན་པའི་སྦྱང་བ་རྣམ་པར་དག་པ་བྱས་ཟིན་པས་དེས་མགུ་བར་གྱིས་ལ་ས་ཡི་ཕྱོགས་འདིར་མ་གནས་པར་གཞན་དུ་སོང་ཞིག གང་དག་མི་འགྲོ་བ་དེ་དག་ལ་དེ་བཞིན་གཤེགས་པ་ཐམས་ཅད་ཐུགས་གཉིས་སུ་མེད་པའི་ཡེ་ཤེས་ལས་བྱུང་བའི་ཁྲོ་བོའི་རྡོ་རྗེ་འབར་ཞིང་རབ་ཏུ་འབར་བ་འདིས་ཁྱེད་རྣམས་ཀྱི་མགོ་བོ་ཚལ་པ་བརྒྱར་འགས་པར་བྱའོ་ཞེས་དང་། སཏྭ་ཀྲོ་དྷ་སོགས་དྲག་ཏུ་བརྗོད། རྟེན་ལ་གུ་གུལ་གྱིས་བདུག ཡུངས་དཀར་གྱིས་བྲབ། རོལ་མོའི་དྲག་པོ་བྱ། དེ་ལྟར་ལན་གསུམ་གྲུབ་ནས། ནད་ཀྱིས་ཡུན་དུ་མ་མནར་ཞིང་སྒུལ་བསྐྱོད་སླ་བ་དང་དྲི་ངན་ཆུང་བའི་རིགས་ནི་གཞོང་པ་སོགས་སྣོད་ཆེན་པོར་བཞག་ལ་བུམ་ཆུ་དང་སྦྱར་བའི་ཆུས་མགོ་གཤམ་མེད་པར་བཀྲུ་ཞིང་རྩ་རིག་བཟླ། དྲི་ཁུ་དེ་ཆུ་སོགས་གཙང་སར་དོར། དེ་ལྟར་མི་ནུས་པ་རྣམས་ལ་མེ་ལོང་གི་ནང་དུ་གཟུགས་བརྙན་ཤར་བར་བྱས་ནས་རྩ་རིག་ཇི་ལྟར་རིགས་པ་བཟླས་པས་བུམ་ཆུས་བཀྲུ། གོང་བདག་བསྐྱེད་ཀྱི་སྐབས་སུ་རྩ་རིག་གི་ཕུས་བཏབ་པའི་དྲི་བཟང་གི་ཆུའམ་མར་རྩ་རིག་བཟླ་ཞིང་བྱུགས། སྒོང་ཤེས་པས་ལེགས་པར་བསྒོངས་ལ་རྩ་རིག་གིས་བསྔགས་པའི་རས་སོགས་ཀྱིས་རྩ་རིག་བཟླ་བཞིན་པར་བསྟུམས་ཁྲོ་བོའི་སྔགས་བཟླ་ཞིང་གུ་གུལ་གྱིས་བདུག་ལ་སྟན་སོགས་ཀྱི་སྟེང་ཙོག་པུར་བཞག ཕུང་པོ་སྐད་ཅིག་གིས་རྡོ་རྗེ་སེམས་དཔའ་སྐུ་མདོག་དཀར་པོ་རབ་ཏུ་དགྱེས་པའི་སྤྱན་གདངས་པ།
ནས།
སེམས་དཔའི་སྐྱིལ་མོ་ཀྲུང་གིས་བཞུགས་པ་ཞེས་པའི་བར་བརྗོད། གོང་དུ་བཤམས་པའི་མཆོད་པ་བསངས་སྦྱངས་བྱིན་རླབས་དཀྱིལ་ཆོག་བཞིན་དང་། འབུལ་ཚུལ་བུམ་བསྐྱེད་བཞིན། བསྟོད་པ་ཤླཽ་ཀ་གཅིག་བདག་བསྐྱེད་བཞིན། ཨོཾ་སརྦ་བིད་བཛྲ་ཨ་དྷི་ཏིཥྛ་ཛྙཱ་ན་ས་མཱ་ཡ་ཧཱུྃ། ཞེས་བརྗོད་ཅིང་རྡོ་རྗེ་ཁུ་ཚུར་གཉིས་ཀྱིས། སྙིང་ཁ། ལྐོག་མ། སྤྱི་གཙུག ཁ་རྣམས་སུ་རེག་སྟེ་བྱིན་གྱིས་བརླབས། གདགས་ཡིག་ནི།
མཛོད་སྤུར།་་་་
་་་་་་
ཨོཾ། སརྦ་པ་པཾ་བི་ཤོ་དྷ་ནི། ཤུདྡྷེ་བི་ཤུདྡྷེ་སརྦ་ཀརྨ་ཨཱ་ཝ་ར་ཎ་བི་ཤུདྡྷེ་སྭཱ་ཧཱ།
རྣ་བ་གཡས་ལ་་་་་་
ཨོཾ་ཨོཾ་སརྦ་ཨ་པ་ཡཾ་སརྦ་སཏྭེ་བྷྱོ་ཧཱུྃ།
རྣ་བ་གཡོན་་་་་་
ཨོཾ།
གཙུག་ཕུད་དཔུང་པ་གཉིས་་་་་་
སརྦ་ཨ་པཱ་ཡ་བི་ཤོ་དྷ་ནེ་ཧཱུྃ་ཕཊ། ཨོཾ་ཏྲཊ།
སྣ་གོང་་་་་་
ཨོཾ་སརྦ་བིད་སརྦ་ཨཱ་བ་ར་ཎ་བི་ཤོ་དྷ་ཡ་ཧ་ན་ཧཱུྃ་ཕཊ།
སྐེད་པར་་་་་་
ཨོཾ་སརྦ་བིད་ཧཱུྃ།
པུས་གཡས་་་་་་
ཨོཾ་སརྦ་བིད་ཕཊ།
པུས་གཡོན་་་་་་
ཨོཾ་སརྦ་བིད་ཨཱ།
བོལ་གཡས་་་་་་
ཨོཾ་སརྦ་བིད་ཏྲཊ།
བོལ་གཡོན་་་་་་
ཨོཾ་སརྦ་བིད་ཨོཾ།
ལོང་བུ་གཡས་་་་་་
ཨོཾ་སརྦ་བིད་སྭཱ།
ལོང་བུ་གཡོན་་་་་་
ཨོཾ་སརྦ་བིད་ཨཱ།
སྣ་རྩེ་་་་་་
ཨོཾ་སརྦ་བིད་ཧཱུྃ།
མིག་གཡས་་་་་་
ཨོཾ་སརྦ་བིད་ཏྲཊ།
མིག་གཡོན་་་་་་
ཨོཾ་ཤ།
གསང་གནས་་་་་་
ཨོཾ་བྷ།
སྙིང་གར་་་་་་
ཨོཾ་ན་མོ་བྷ་ག་ཝ་ཏི་སརྦ་དུརྒ་ཏི་པ་རི་ཤོ་དྷ་ནི་རཱ་ཛཱ་ཡ། ཏ་ཐཱ་ག་ཏཱ་ཡ། ཨརྷ་ཏེ་སམྱཀྶཾ་བུདྡྷ་ཡ། ཏདྱ་ཐཱ། ཨོཾ། སརྦ་པཱ་པཾ་བི་ཤོ་དྷ་ནེ། ཤུདྡྷེ་བི་ཤུདྡྷེ་སརྦ་ཀརྨ་ཨཱ་ཝ་ར་ཎ་བི་ཤུདྡྷེ་སྭཱཧཱ། ཞེས་པ་རྣམས་སུ་
་་་་་སོ་སོར་སྦྱོར་བའི་གོང་གི་སྔགས་ཡོངས་རྫོགས་
ཚན་པ་གསུམ་བྲིས་ལ། མཛོད་སྤུ་རྣ་བ་གཙུག་ཕུད་དཔུང་། །སྣ་དང་སྐེད་པ་པུས་མོ་བོལ། །ལོང་བུ་སྣ་ཡི་རྩེ་མོ་དང་། །མིག་གཉིས་དང་ནི་གསང་བའི་གནས། །ཞེས་པ་ལྟར་གྱི་གནས་རྣམས་དང་། སྙིང་གར་ཡི་གེ་རྣམས་སློན་པའི་ཚུལ་བྱས་ལ་མཐར་སྤྱི་བོ་དང་དཔུང་པ་གཉིས་སུ་ཡི་གེ་ནང་དུ་བསྟན་ནས་སྦྲང་རྩིའམ། བུ་རམ་སོགས་ཀྱིས་སྦྱར་བའམ་ཡང་ན་ཤོག་རིལ་གྱི་དཀྱིལ་དུ་སྐུད་པ་བཅུག་དབུས་ནས་སྒྲིལ་བ་དེས་གནས་རྣམས་སུ་རེག་པའི་སྟངས་ཀ་བྱས་ཚར་བའི་རྗེས་སུ་སྤྱི་བོ་དང་དཔུང་པ་གཉིས་སུ་སྲུང་བ་འདོགས་པ་བཞིན་བཏགས་ཀྱང་
ཆོག་ཅིང་། འདོགས་ཡུལ་རས་སྒྲིལ་གྱི་ཕྱིར་བྱས་ལ། མེར་བསྲེག་པ་དང་། ཆུར་སྦྱོང་བ་དང་། གཙང་ཁང་དང་། མཆོད་རྟེན་གྱི་ནང་དུ་འཇོག་པ་ལ་ནི་འགྲོལ་མ་དགོས། བྱ་སོགས་ལ་གཏོར་བ་ཡིན་ན་དུར་ཁྲོད་དུ་མེའམ་ཆུ་ལ་སྦྱང་ངོ་། །དེ་ལྟར་གདགས་ཡིག་རྣམས་ཀྱིས་བྱིན་གྱིས་བརླབ་ཅིང་། བཏང་ཚར་བའི་རྗེས་སུ་ཕུང་པོའི་ལྷ་རང་བཞིན་གྱིས་མི་དམིགས་པའི་ངང་དུ་བཞག་ལ། དུར་ཁྲོད་སོགས་སུ་སྐྱེལ། གསུམ་པ་རྗེས་ནི། བདག་བསྐྱེད་ལྟར་རང་ཉིད་ལ། ཨོཾ་བཛྲ་ཨ་བྷི་ཥཱིཉྩ་ཧཱུྃ་སོགས་སྔགས་དང་ཕྱག་རྒྱས་དབང་བསྐུར། ཨོཾ་བྷྲི་ཏ་སོགས་ཀྱི་སྔགས་དང་ཕྱག་རྒྱས་བྱིན་གྱིས་བརླབས། ཨོཾ་བཛྲ་སཏྭ་ཀྲོ་དྷ་སོགས་ཀྱི་སྔགས་དང་ཕྱག་རྒྱ་ལན་གསུམ་སྙིང་གར་བཅས་པས་བདག་དང་གནས་དང་རྣལ་འབྱོར་ལ་སོགས་པའི་བར་ཆད་བསྲུང་།
དེ་ནས།
དགེ་བ་འདི་ཡིས༞ རྡོ་རྗེ་སེམས་དཔའ་འགྲུབ་གྱུར་ནས། །འགྲོ་བ༞ དེ་ཡི་ས་ལ་འགོད༞
གིས་དགེ་བ་བསྔོ།
དེ་ནས་དྲིལ་བུ་གསིལ་ཞིང་། སྟོན་མཆོག་དམ་པ་ལྷ་མིའི་མཆོད་འོས་པ། །སངས་རྒྱས་ཕྱག་འཚལ་དེང་འདིར་བདེ་ལེགས་ཤོག །སེམས་ཅན་གང་དག་འགྲོ་དང་མི་འགྲོ་བའི། །དེ་དག་ཐམས་ཅད་དེང་འདིར་བདེ་ལེགས་ཤོག །ཞི་བ་ཆགས་བྲལ་ལྷ་མིའི་མཆོད་འོས་པ། །ཆོས་ལ་ཕྱག་འཚལ༞ །སེམས་ཅན༞ །དེ་དག༞ །ཚོགས་ཀྱི་དམ་པ༞ །དགེ་འདུན༞ །སེམས་ཅན༞ དེ་དག༞ ཉིན་མོ་བདེ་ལེགས་མཚན་བདེ་ལེགས། །ཉི་མའི་གུང་ཡང་བདེ་ལེགས་ཤིང་། །ཉིན་མཚན་རྟག་ཏུ་བདེ་ལེགས་པའི། །དཀོན་མཆོག་གསུམ་གྱིས་དེང་འདིར་བདེ་ལེགས་ཤོག །ཞེས་སོགས་བཀྲ་ཤིས་དང་། གཤིན་པོར་དམིགས་པའི་མདོ་འདོན་པ་དང་། སྨོན་ལམ་སོགས་ཅི་ཤེས་བྱའོ། །ཞེས་ཕུང་པོ་ཆས་འཇུག་གམ་རུས་ཆོག་ཟུར་བཀོད་འདི་ཡང་ས་སྐྱ་པ་ངག་དབང་ཀུན་དགའ་བློ་གྲོས་སངས་རྒྱས་བསྟན་པའི་རྒྱལ་མཚན་དཔལ་བཟང་པོས་སྦྱར།། །།

ཀུན་དགའ་བློ་གྲོས།
རོ་སྲེག་སྔོན་འགྲོའི་རུས་ཆོག

:GyatonRare Texts of the Sakya Tradition

Kunga Gyaton